**KONTRATË PËR SHËRBIMET E DIZAJNIT GRAFIK**

**Palët e Përfshira:**

Ofruesi i Shërbimeve: \_\_\_\_\_\_\_\_\_\_\_
Adresa: \_\_\_\_\_\_\_\_\_\_\_
Numri i Telefonit: \_\_\_\_\_\_\_\_\_\_\_
Email-i: \_\_\_\_\_\_\_\_\_\_\_

Klienti: \_\_\_\_\_\_\_\_\_\_\_
Adresa: \_\_\_\_\_\_\_\_\_\_\_
Numri i Telefonit: \_\_\_\_\_\_\_\_\_\_\_
Email-i: \_\_\_\_\_\_\_\_\_\_\_

**Neni 1: Përkufizimet**

a. **Ofruesi i Shërbimeve**: Pala që ofron shërbimet e dizajnit grafik.
b. **Klienti**: Pala që merr shërbimet e dizajnit grafik.
c. **Kontratë**: Kjo kontratë për shërbimet e dizajnit grafik.
d. **Shërbimet**: Shërbimet e ofruara nga Ofruesi i Shërbimeve në mbështetje të Klientit.

**Neni 2: Objekti i Kontratës**

Kjo kontratë ka për qëllim të përcaktojë kushtet dhe rregullat për ofrimin e shërbimeve të dizajnit grafik nga Ofruesi i Shërbimeve te Klienti në përputhje me udhëzimet e Klientit.

**Neni 3: Të Drejtat dhe Detyrimet e Palëve**

**Të Drejtat dhe Detyrimet e Ofruesit të Shërbimeve:**

a. Ofruesi i Shërbimeve do të sigurojë shërbimet e dizajnit grafik në përputhje me kushtet e kësaj kontrate.
b. Ofruesi i Shërbimeve do të mbajë konfidencialitetin e çdo informacioni të marrë nga Klienti.

**Të Drejtat dhe Detyrimet e Klientit:**

a. Klienti do të sigurojë të gjitha informacionet dhe materialet e nevojshme për Ofruesin e Shërbimeve për të përfunduar projektin.
b. Klienti do të respektojë kushtet e pagesës së përcaktuara në këtë kontratë.

**Neni 4: Shërbimet e Ofruara**

Ofruesi i Shërbimeve do të ofrojë shërbimet e mëposhtme:
a. Dizajni i logove dhe materialeve të markës.
b. Dizajni i materialeve të reklamës, përfshirë broshura, fletushka dhe postera.
c. Dizajni i materialeve për mediat sociale dhe faqet e internetit.
d. Çdo shërbim tjetër i dizajnit grafik sipas marrëveshjes së palëve.

**Neni 5: Kohëzgjatja e Kontratës**

Kjo kontratë do të jetë e vlefshme nga data \_\_\_\_\_\_ deri më \_\_\_\_\_\_\_. Pas përfundimit të afatit, kontrata mund të zgjatet me marrëveshje të dyanshme të nënshkruar nga të dyja palët.

**Neni 6: Kushtet e Pagesës**

Kompania do të paguajë Ofruesin e Shërbimit në këste si vijon: Shuma e parë prej \_\_\_\_\_\_ EUR do të paguhet pas nënshkrimit të kontratës. Shuma e dytë prej \_\_\_\_\_\_ EUR do të paguhet pas përfundimit të \_\_\_\_% të punës. Shuma e tretë prej \_\_\_\_\_\_ EUR do të paguhet pas përfundimit të shërbimit dhe dorëzimit të faturës përkatëse. Pagesa e secilit këst do të kryhet brenda \_\_\_\_ ditësh nga data e përfundimit të fazës përkatëse të shërbimit.

Pagesa do të kryhet nëpërmjet transferit bankar. Klienti do të realizoj pagesën nëpërmjet llogarisë bankare të Ofruesit të Shërbimit: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ofruesi i Shërbimit është përgjegjës për pagesën e taksave të lidhura me këtë kontratë.

**Neni 7: Konfidencialiteti**

Palët pranojnë të ruajnë konfidencialitetin e çdo informacioni të ndjeshëm të marrë gjatë periudhës së kësaj kontrate. Ky detyrim për konfidencialitet do të mbetet në fuqi edhe pas përfundimit të kësaj kontrate për një periudhë prej \_\_\_\_\_\_ vitesh.

Informacioni Konfidencial: Çdo informacion teknik, financiar, tregtar, ose çdo informacion tjetër që Ofruesi i Shërbimeve dhe Klienti e konsiderojnë konfidencial, përfshirë por pa u kufizuar në planet e biznesit, strategjitë e marketingut, të dhënat e klientëve, dhe teknologjitë e përdorura.

Përdorimi i Informacionit Konfidencial: Ofruesi i Shërbimeve dhe Klienti do të përdorin informacionin konfidencial vetëm për qëllimet e përcaktuara në këtë kontratë dhe nuk do ta zbulojnë atë te asnjë palë e tretë pa pëlqimin paraprak me shkrim të palës tjetër.

Përjashtimet nga Konfidencialiteti: Informacioni që është tashmë në domenin publik, informacioni që është marrë nga një burim i pavarur, ose informacioni që është i detyrueshëm për t'u zbuluar me ligj nuk do të konsiderohet informacion konfidencial.

Masat e Sigurisë: Ofruesi i Shërbimeve dhe Klienti do të marrin të gjitha masat e nevojshme për të siguruar që informacioni konfidencial të mbetet i mbrojtur dhe i sigurt nga qasja e paautorizuar, vjedhja, ose zbulimi i paautorizuar.

Shkeljet e Konfidencialitetit: Në rast të ndonjë shkeljeje të konfidencialitetit, pala që zbulon informacionin duhet të njoftojë menjëherë palën tjetër dhe të ndërmarrë të gjitha masat e nevojshme për të minimizuar dëmet dhe për të parandaluar shkeljet e mëtejshme.

**Neni 8: Mbrojtja e Pronësisë Intelektuale**

Ofruesi i Shërbimeve nuk do të ketë të drejtë të përdorë, kopjojë, shpërndajë ose zbulojë informacionin teknik dhe pronësinë intelektuale të marrë nga Klienti pa pëlqimin paraprak me shkrim të Klientit. Të gjitha të drejtat e pronësisë intelektuale mbi materialet dhe dizajnet e krijuara do të mbeten te Ofruesi i Shërbimeve, përveç nëse palët bien dakord ndryshe.

Të Drejtat e Autorit dhe Markat Tregtare: Ofruesi i Shërbimeve do të mbajë të gjitha të drejtat e autorit dhe markat tregtare mbi materialet, dokumentet, dhe teknologjitë e përdorura në modelin e biznesit. Klienti nuk do të kryejë asnjë veprim që mund të cenojë këto të drejta.

Licencimi i Kufizuar: Ofruesi i Shërbimeve i jep Klientit një licencë të kufizuar, jo të transferueshme, dhe jo ekskluzive për përdorimin e materialeve të dizajnuara vetëm për qëllimet e përcaktuara në këtë kontratë.

Respektimi i Të Drejtave të Pronësisë Intelektuale: Klienti pranon të respektojë të gjitha të drejtat e pronësisë intelektuale të Ofruesit të Shërbimeve dhe të mos kryejë asnjë veprim që mund të shkelë këto të drejta. Kjo përfshin, por nuk kufizohet në, përdorimin e paautorizuar të markave tregtare, logove, dhe materialeve të mbrojtura nga e drejta e autorit.

Mbrojtja Ligjore: Ofruesi i Shërbimeve do të ketë të drejtë të ndjekë ligjërisht çdo shkelje të të drejtave të tij të pronësisë intelektuale dhe Klienti do të bashkëpunojë plotësisht në çdo hetim ose procedurë ligjore të tillë.

Kthimi i Materialeve: Pas përfundimit të kësaj kontrate, Klienti do të kthejë të gjitha materialet dhe dokumentet që përmbajnë informacion të pronësisë intelektuale të Ofruesit të Shërbimeve dhe do të shkatërrojë çdo kopje të mbetur.

**Neni 9: Përgjegjësitë dhe Garancitë**

**Përgjegjësitë e Ofruesit të Shërbimeve:** a. Ofruesi i Shërbimeve garanton që të gjitha materialet e dizajnuara do të jenë origjinale dhe nuk do të shkelin të drejtat e autorit ose të drejtën e pronësisë intelektuale të ndonjë pale të tretë. b. Ofruesi i Shërbimeve pranon të kryejë çdo modifikim të nevojshëm për të përmbushur kërkesat dhe udhëzimet e Klientit.

**Përgjegjësitë e Klientit:** a. Klienti garanton që çdo material ose informacion i ofruar Ofruesit të Shërbimeve për qëllimin e kësaj kontrate është i saktë dhe nuk shkel të drejtat e autorit ose të drejtën e pronësisë intelektuale të ndonjë pale të tretë. b. Klienti pranon të paguajë për shërbimet e ofruara sipas kushteve të përcaktuara në këtë kontratë.

**Neni 10: Zgjidhja e Mosmarrëveshjeve**

Çdo mosmarrëveshje që mund të lindë nga kjo kontratë do të zgjidhet nëpërmjet negociatave të mirëbesimit. Në rast të dështimit të negociatave, mosmarrëveshjet do të zgjidhen në Gjykatën \_\_\_\_\_\_\_\_\_\_\_\_\_\_\_\_\_\_\_\_ në Kosovë.

**Neni 11: Ndryshimet dhe Shtesat**

Çdo ndryshim ose shtesë e kësaj kontrate duhet të bëhet me shkrim dhe të nënshkruhet nga të gjitha palët. Ndryshimet ose shtesat verbale nuk do të jenë të vlefshme dhe të zbatueshme.

**Neni 12: Kohëzgjatja dhe Përfundimi**

Kjo kontratë do të hyjë në fuqi më \_\_\_\_\_\_\_\_\_\_\_ dhe do të zgjasë për një periudhë prej \_\_\_\_\_\_ muajsh/vitesh. Kontrata mund të përfundojë nga secila palë me një njoftim me shkrim prej \_\_\_\_\_ ditësh. Në rast të shkeljes së kushteve të kësaj kontrate, pala e dëmtuar ka të drejtë të përfundojë kontratën pa njoftim paraprak.

**Neni 13: Forca Madhore**

Asnjëra palë nuk do të mbahet përgjegjëse për dështimin në përmbushjen e detyrimeve të kësaj kontrate nëse dështimi është shkaktuar nga forca madhore, përfshirë por jo kufizuar në katastrofa natyrore, luftëra, trazira civile, ose ndonjë ngjarje tjetër që është përtej kontrollit të palëve.

**Neni 14: Nënkontraktimi dhe Transferimi i të Drejtave**

Ofruesi i Shërbimeve nuk ka të drejtë të nënkontraktojë ndonjë pjesë të të drejtave të fituara me këtë kontratë pa pëlqimin paraprak me shkrim të Klientit. Transferimi i të drejtave dhe detyrimeve të palëve te palët e treta nuk është i lejuar pa pëlqimin e palës tjetër.

**Neni 15: Ligji në Fuqi dhe Juridiksioni**

Kjo kontratë do të qeveriset dhe interpretohet në përputhje me ligjet e Republikës së Kosovës.

**Nënshkrimet:**

Për Ofruesin e Shërbimeve: \_\_\_\_\_\_\_\_\_\_\_\_\_\_\_ Për Klientin: \_\_\_\_\_\_\_\_\_\_\_\_\_\_\_ (Emri dhe Nënshkrimi) (Emri dhe Nënshkrimi)

Data: \_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_